
Шахмат-шашкэ
Зэхьэзэхуэм хэтахэр ягъэпажэ
Налшык къалэ дэт «Ладья» шахмат-шашкэ клубым респуб-ликэм и чепионат цIыхубзхэм ирагъэкIуэкIащ. Абы хэта цIыху 29-м щыщу 6-р спортым и мастерым и кандидатт.
Республикэм и чемпионкэ хъуащ Налшык дэт еджапIэ №32-м и епщыкIузанэ классым щIэс Бабыгуей Жаннэ. ЕтIуанэр КъБКъУ-м щеджэ Зурман Ан-желэщ. Школ №27-м щIэс Бжьа-хъуэ Аделинэ ещанэ увыпIэр лъысами, абы спортым и мастерым и кандидат мардэр игъэзэщIащ.
Псори зэхэту ныбжьыщIэу 8-м япэ спорт разрядым и нормативхэр зрагъэхъулIащ. КъыхэжаныкIахэм иратащ КъБР-м СпортымкIэ и министерствэм къыбгъэдэкI саугъэтхэр. Зэпеуэм хэтахэр Къэбэрдей-Балъкъэрым и шахмат-шашкэ федерацэм игъэпэжащ.
Еханэ чемпионат
Шахмат псынщIэмкIэ КъБР-м и чемпионат екIуэкIам спортсмен 38-м нэблагъэ хэтащ. Ар щекIуэкIащ «Акрополь» спорт-зыгъэпсэхупIэ IуэхущIапIэм. Зэхьэзэхуэр екIуэкIащ швейцар системэм тету турибгъум нэблагъэкIэ.
Республикэм и чемпион хъуащ Налшык щыщ Козак Александр (очкои 7,5-рэ). ЕтIуанэ увыпIэр къихьащ бахъсэндэс Дыкъынэ Алим (очкои 7). Темыркъан Давид ещанэщ.
Ветеранхэм ящыщу пашэ хъуащ Налшык щыпсэухэу Темыркъан Давидрэ Додуев Аскэррэ.
НыбжьыщIэхэм ящыщу нэхъыфIу къалъытащ Тхьэмокъуэ Амир, ЛIуп Аскэр, Къэжэр Ислъам сымэ.
ЦIыхубзхэм я зэпеуэм увыпIэ нэхъ лъагэхэр щызыIэрагъэхьащ Щыхьмырзэ ФатIимэ, Зурман Анжелэ, Бжьахъуэ Людмилэ сымэ.
Зэхьэзэхуэм ипкъ иткIэ, спортсмен 20-м шахмат псынщIэмкIэ спортым и кандидатым и мардэр ягъэзэщIащ. ЕхъулIэныгъэ зиIэхэр ягъэлъэпIащ КъБР-м СпортымкIэ и министерствэм, Къэбэрдей-Балъкъэрым и Шахмат-шашкэ федерацэм, «Акрополь» спорт-зыгъэпсэхупIэ IуэхущIапIэм къабгъэдэкI кубокхэмкIэ, грамотэхэмкIэ, медалхэмкIэ.
НэхъыфIхэм хабжэ
Черкесск къалэм щекIуэкIащ Кавказ Ищхъэрэ федеральнэ щIыналъэм и блиц-шахматымкIэ цIыхухъухэм я чемпионат. Абы хэтащ спортсмен 74-рэ.
УвыпIэ нэхъыщхьитIыр зэдаугуэшащ Георгиевск къалэм щыщ дунейпсо гроссмейстер Габрие-лян Артуррэ налшыкдэс Козак Александррэ. Ди лъахэгъум и рейтингыр дунейпсо мастерым и мардэм фIыуэ щIригъэгъуат. Етхуанэ увыпIэр къихьащ Темыр- къан Давид. Апхуэдэуи нэхъыфIу къалъыта цIыхуипщIым яхэхуащ Шэджэм къалэм щыщ Къып Альберт.
МАХУЭЩ Шумахуэ.
Самбэ
НыбжьыщIэхэм я зэпеуэ
Бахъсэн къалэм щекIуэкIащ ныбжьыщIэхэм самбэмкIэ я республикэпсо зэхьэзэхуэ.
Илъэс 13-14 зи ныбжьхэм я зэпеуэм япэ увыпIэр щаубыдащ Жангоразов СулътIан (кг 35-рэ), Куржы Алий (кг 38-рэ), Бырма- мыт Хъызыр (кг 42-рэ), Къамбий Астемыр (кг 46-рэ), Таж Альберт (кг 50), ДыщэкI Азрэт (кг 54-рэ), Бриль Владислав (кг 59-рэ), Докторов Савелий (кг 65-рэ), Питаев Илья (кг 71-рэ) сымэ.
Илъэс 15-16 зи ныбжьхэм ящыщу дыщэ медалхэр къахьащ Мэш Мухьэмэд (кг 42-рэ), Хьэгъэжей Iэдэм (кг 46-рэ), ГъукIэлI Марат (кг 50), Бэгъуэт Азэмэт (кг 55-рэ), Ташу Ибрэхьим (кг 60), Таж Анзор (кг 66-рэ), Батыр Замир (кг 72-рэ), Алекперов Алан (кг 78-рэ), Гъурф Рустам (кг 84-рэ), Тыгъуэн Iэдэм (кг 84-рэ) сымэ.
Хъыджэбзхэм ящыщу текIуэныгъэр зыIэрагъэхьащ Керюковэ Элинэрэ (кг 48-рэ) Кучуковэ Джамилярэ (кг 56-рэ).
Зэхьэзэхуэм къыхэжаныкIахэм Iэмал ягъуэтащ мэлыжьы-хьым и 8-10 махуэхэм Кавказ Ищхъэрэ федеральнэ щIыналъэм и зэхьэзэхуэу Налшык щекIуэкIынум хэтыну.
НафIэдз Мухьэмэд.
